|  |  |
| --- | --- |
| **Manyleb y Swydd a’r Person** | |
|  | |
| **Teitl y swydd:**  **Cyfeirnod:** | **Ysgrifennydd Gweithredol i Grŵp y Ceidwadwyr Cymreig yn y Senedd**  **MBS-068-24** |
| **Aelod o'r Senedd:** | **Grŵp Senedd y Ceidwadwyr Cymreig** |
| **Band Tâl:** | **1** |
| **Ystod Cyflog: (pro rata)** | **£30,520 - £42,811**  *Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **11.1** |
| **Natur y penodiad:** | **Parhaol\*** |
| **Lleoliad:** | **Abergele, Gogledd Cymru** |
| **Diben y swydd** | |
| Gweithredu fel Ysgrifennydd Gweithredol i Grŵp y Ceidwadwyr Cymreig yn y Senedd a’i Aelodau o’r Senedd. Mae’r tasgau allweddol yn cynnwys trefnu ymweliadau ar gyfer Arweinydd y Grŵp a'r Cabinet Cysgodol, ynghyd â chymorth ysgrifenyddol i’r Grŵp, cyflwyno cynigion a gwelliannau’r Grŵp yn brydlon, a chydlynu busnes y Grŵp. | |
| **Prif Ddyletswyddau** | |
| 1. Gweithredu fel Ysgrifennydd i Grŵp y Ceidwadwyr Cymreig yn y Senedd, gan gynnwys cyhoeddi agendâu, cymryd cofnodion a dilyn pwyntiau gweithredu y cytunwyd arnynt.  2. Gweithio’n agos gyda Swyddfa'r Prif Chwip er mwyn sicrhau bod dogfennau sy'n ymwneud â threfniadau pleidleisio a’r Cyfarfod Llawn yn cael eu hanfon allan yn brydlon at aelodau'r grŵp.  3. Mynychu cyfarfodydd a chadw cofnodion, gan sicrhau bod yr holl gamau gweithredu y cytunir arnynt yn cael eu cwblhau.  4. Trefnu ymweliadau ar gyfer Arweinydd y Grŵp ac Aelodau o’r Senedd, mynd gyda'r Arweinydd a’r Aelodau pan fo angen, a chyfarfod â rhanddeiliaid.  5. Gweld pa ddigwyddiadau sy'n berthnasol i bortffolios y Cabinet Cysgodol a threfnu cyfarfodydd ac ymweliadau yn ôl y gofyn.  6. Darparu cymorth ysgrifenyddol a gweinyddol cynhwysfawr yn ôl y galw.  7. Ymateb i negeseuon e-bost, llythyrau ac ymholiadau tebyg mewn modd proffesiynol, sy’n canolbwyntio ar y cwsmer.  8. Sicrhau bod holl ymgysylltiadau’r Grŵp yn cael eu trefnu’n broffesiynol.  9. Cynrychioli’r Grŵp mewn modd proffesiynol ac effeithiol wrth ymdrin â rhanddeiliaid.  10. Unrhyw ddyletswyddau eraill yn ôl y gofyn. | |
| **Manyleb y Person (cyfeiriwch at y meini prawf 'hanfodol' isod wrth lenwi'r adran *‘Gwybodaeth i gefnogi eich cais’* ar y ffurflen gais)** | |
| **Gwybodaeth a Phrofiad Hanfodol**   * Profiad o weithio'n effeithiol mewn amgylchedd swyddfa, gan gynnwys datrys materion cymhleth gyda synnwyr cyffredin a doethineb, a hynny mewn amgylchedd gwleidyddol yn ddelfrydol. * Profiad o fod mewn rôl gymharol yn ymdrin â gohebiaeth gymhleth, dyddiaduron a digwyddiadau a rhedeg swyddfa brysur. * Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i’r materion hyn   **Cymwysterau Hanfodol**   * Gradd neu gymhwyster cyfatebol mewn pwnc perthnasol; neu * Gymhwyster NVQ lefel 3 neu 4, neu gymhwyster cyfatebol mewn Gweinyddiaeth Swyddfa, Gwasanaeth Cwsmeriaid neu bwnc perthnasol.   **Sgiliau ac Ymddygiadau Hanfodol**   * Y gallu i ymchwilio i broblemau a materion cymhleth, eu dadansoddi, ac argymell dulliau o’u datrys. * Y gallu i gyfathrebu'n glir ac yn effeithiol â swyddogion ar bob lefel. * Y gallu i reoli llwyth gwaith trwm gyda blaenoriaethau sy’n gwrthdaro * Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal * Dealltwriaeth o'r angen i adlewyrchu barn y Grŵp mewn modd sy'n adlewyrchu cyfle cyfartal ac nad yw'n enynnol, yn ansentitif, yn enllibus, yn athrodus neu'n ddifenwol.   Dymunol   * Dealltwriaeth o faterion cyfoes a phynciau sy’n berthnasol i Gymru, a diddordeb yn system wleidyddol Cymru. * Y gallu i weithio drwy gyfrwng y Gymraeg a’r Saesneg. * Yn arddel amcanion a gwerthoedd y blaid. | |
| **Gwybodaeth ychwanegol** | |
| Er gwybodaeth, bydd y penodiad yn amodol ar eirdaon a gwiriad diogelwch.  *\* Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.*  **Ymwadiad:** Nodwch y gallai'r swydd hon fod yn destun gwerthusiad. Gellir adolygu’r rôl, ei chyfrifoldebau a’r chyflog cysylltiedig er mwyn sicrhau cysondeb â nodau ac amcanion yr Aelod. Dylai ymgeiswyr fod yn barod ar gyfer newidiadau posibl yn seiliedig ar anghenion busnes yr Aelod. | |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | |